Tradición, fiesta y color s'unen entre as fiestas, emplindo a población entre istos días de visitantes nacionals y extranchers atraitos por a gran espectacularidat d'os disfraces feitos a man. Os grupos desfilan por as carreras d'a localidat disfrazados con atuendos de personaches historicos, imachinarios u de ficción a ritmo de mosicas variadas. Os treballos d'elaboración d'os disfraces s'encietan meses antes d'a festividat con un intenso treballo feito completament a man, fruto d'a creyatividat y o ingenio en o qual s'implica toda a población. A festividat de Santo Blas y Santa Águeda ye a expresión d'o esfuerzo colectivo y a expresión artistica de toda a población de Mequinenza, asinas como una seña d'identidat y referent en toda a Comarca d'o Baixo/Baix Cinca.